Slaget ved Kinburn (1855)

Slaget ved Kinburn/Kil-Bouroun var et sjøslag på tampen av Krimkrigen, den 17. oktober 1855. Slaget sto ytterst på  halvøya Kinburn på den sydlige bredden av Dnjepr i dagens Ukraina. En kombinert styrke fra den britiske Royal Navy og franske Marine nationale angrep russiske fort på stranda.

Kampen ble betydningsløs for utfallet av Krimkrigen, men er av betydning som et tidlig eksempel på pansrede fartøys effektivitet. Selv om de franske pansrede stykkprammene ble truffet mange ganger i løpet av fire timer, led de minimale tap. Sammen med erfaringene fra Sinop overbeviste dette samtidens mariner om at tiden for krigsskip med trebekledning var over, og at pansrede fartøy var framtida.

 Galleri 

 Eksterne lenker 

 1911 Encyclopædia Britannica – Artikkel om panserbekledning

Kategori:Slag under Krimkrigen
Kategori:Konflikter i 1855
Kategori:Sjøslag med deltagelse av Storbritannia
Kategori:Sjøslag med deltagelse av Frankrike
Kategori:1855 i Frankrike
Kategori:Sjøslag med deltakelse av Russland